
Notă preliminară 


A ceastă lucrare reprezintă teza de doctorat pe care am 
sustinut-o în noiembrie 2009 în cadrul Departamentului 
de Filosofie Sistematică al Universităţii Babeş-Bolyai. Sunt 
necesare două precizări. (1) Nu am modificat nimic, în afara 
corecturilor editoriale, din structura textului, însă părţi din 
lucrare, uneori prelucrate, au fost deja publicate. Un articol, 
respectiv trei studii se regăsesc înăuntrul lucrării: este vorba 
despre articolul A descoperi hermeneutica lui Paul Кісоит: trei 
dificultăți, apărut în revista Tribuna, nr. 169, august 16-30, 2009, 
pp. 22-23; despre studiul From the problem of “evil” to interpretation. 
Hermeneutic phenomenology as method to understand religious 
discourse, apárut in Journal for the Study of Religions and 
Ideologies, 2011, 10 (30), pp. 299-317; despre studiul The 
Human Person between Transcendence and Fault: a philosophical 
perspective, apárut in Mihaela Pop (ed.), Values of the Human 
Person: Contemporany Challenges, Editura Universitátii din 
Bucuresti, Bucuresti, 2013, pp. 373-383 si despre studiul Paul 


Ricoeur între sistem si discontinuitate, apărut în Simion luga 

(ed.), Cultură şi Civilizație Românească în Maramureş, Editura 
Risoprint, Cluj-Napoca, 2011, pp.125-129. Primul text, aug- 
mentat, se regăseşte ca atare în lucrare; cel de al doilea, modifi- 
cat şi comprimat, se regăseşte în capitolul al doilea, subcapitolul 
întâi, Problemele glisării fenomenologiei în hermeneutică; penulti- 
mul articol, uşor lărgit, se regăseşte în capitolul al doilea, 
subcapitolul al doilea, Pentru o filosofie a voinței; în fine, ultimul 
studiu rezumă subcapitolul al treilea din capitolul întâi, 
Hermenutica între continuitate şi discontinuitate. (2) Două sunt 
sursele ce circumscriu, în totalitate, intenţiile iniţiale ale lucră- 
rii de faţă. Este vorba despre un text scris de Aurel Codoban, 
respectiv despre un fragment din Paul Ricceur: textul „Filosofia 
ca gnoza: problema răului”; fragmentul „răul ,..., poate locul de 


naştere a problemei hermeneutice”. 

4. Povara sistemului 


Poate pe bună dreptate Ricoeur se sfieşte să-şi vadă opera 
funcţionând ca un sistem atotcuprinzator, însă, cel putin prima 
parte a operei sale se vrea un astfel de sistem. Filosofia vointei 
comporta toate elementele necesare pentru a putea vorbi despre 
un amplu proiect desfăşurat pe mai bine de treizeci de ani”. 


4 Paul Ricceur precizează în câteva rânduri amplul său proiect. Simbolica 
răului, publicată împreună cu Omul failibil (1960), continuă Voluntar şi 
Involuntar (1950) sub titulatura de Filosofia voinței. În introducerea masivului 
volum Voluntar şi Involuntar (Northwestern University Press, 2007, pp. 3-34) 
Ricoeur îşi schiteazá întregul demers: (a) Descrierea posibilităţilor 
fundamentale ale voinţei, „acest studiu o eidetică a voluntarului şi a 
involuntarului” (p. 4), (b) „Descrierea empirică a posibilităţii greşelii va face 
subiecul unei alte lucrări”(Omul failibil, Simbolica răului — n.n.) (p.27), (с) 
„Descrierea poetică a transcendentei urmând să fie elaborată într-o altă 
lucrare (p. 33). Această ultimă lucrare, Poetica voinței, nu a mai fost niciodată 
scrisă astfel încât a privi cele trei lucrări menţionate sub cupola unui sistem 
denumit Filosofiei greşelii nu face decât să exploateze resursele lăsate în 
suspensie în aşteptarea celui de-al patrulea volum Poetica voinţei. În acest 
context trebuie să menţionăm alte două lucrări care pot fi privite sub 
auspiciile aceluiaşi sistem, Eseu asupra lui Freud (1965) şi Metafora vie (1975). 
Dacă Eseu asupra lui Freud poate fi privit mai degrabă drept o exploatare a 
ceea ce Ricceur reia „cu noi eforturi problema lăsată în suspensie la sfârşitul 
lucrării mele Simbolitique du mal” (Eseu asupra lui Freud, traducerea de 
Magdalena Popescu şi Valentin Protopopescu, Bucureşti. Ed. Trei. 1998, p. 
7), în cazul lucrării Metafora vie nu avem nici un fel de precizare clară din 
partea lui Ricceur. Putem doar să speculăm că este vorba despre o 
dezvoltare a ceea ce Ricoeur numeşte simboluri poetice (The Sybolism of Evil, 
Bacon Press, Boston, 1967, p. 10). 

Proiectul iniţial al filosofului francez va forţa exegeza să 
afirme că opera lui Ricceur nu poate fi sub nicio formă 
scindată (decât doar ca eficacitate metodologică absolut 
necesară). Mi se pare că o astfel de perspectivă totală, oricât de 
largă şi ineficace din punct de vedere metodologic ar fi poate fi 
sustiunuta. Desigur că putem identifica paliere diferite: primul 
Ricoeur, de la Karl Jasper et la philosophie de l'existance (1947) 
până la, inclusiv, Metafora vie (1975), respectiv al doilea 
Ricoeur, de la Metafora vie până la Memoria, Istoria, Uitarea 
(2000). Metafora vie ocupă un loc problematic în această 
periodizare, ea aparţine fără îndoială atât primului Ricoeur cât 
şi celui de al doilea (vom elucida, pe parcursul lucrării, această 
problemă). Este cât se poate de firesc să discutăm despre 
influenţe, evoluţie, modificări etc. Ricoeur, în autobiografia 
intelectuală“, ne ,povesteste" întâlnirile sale spirituale si 
umane cu Gabriel Marcel, respectiv Karl Jasper, cu Descartes şi 
Husserl; Kant şi Hegel sunt inevitabili; ceva mai târziu cu 
Bultmann, mai apoi Levi Strauss; maestrul suspiciunii, Freud 
nu putea lipsi; analitica anglo-saxonă de-asemenea; şi desigur 
Heidegger şi Gadamer în acest areal aproape infinit şi impo- 
sibil de manipulat adecvat. Cert este faptul că modificările de 
perspectivă şi analiză sunt evidente, fireşti, obişnuite. Dar 
acest fapt nu înseamnă că, în vreun fel, Ricoeur ar fi mai 
degrabă lámuritor, într-un sens pedagogic, discipolilor 
fenomenologiei, sau folositor cercurilor literale, sau adepților 
teologi prea grăbiţi, şi uneori pe bună dreptate, să-l integreze, 


^ Paul Ricoeur, Intellectual Autobiography, în Lewis E. Hahn editor, The 
Philosophy of Paul Riceur, ed.cit., pp. 1-55. 

sau că hermeneutica târzie ar fi mai degrabă o prelungire 
(originală) a hermeneuticii gadameriene, sau că textul şi 
acţiunea (interacţiunea dintre cele două) ar fi descoperiri 
marcante care-l instalează pe Ricoeur într-un soi de profet al 
hermeneuticii acţiunii, sau că identitatea narativă, ca să 
preluăm aici mot-a-mot cuvintele lui Ricoeur, ne dă, în sfârşit, 
o cheie prin care putem înţelege fiinţa, timpul şi istoria etc. 
Poate însemna, fără îndoială, cum de altfel se întâmplă, toate 
acestea, însă, în acelaşi timp, înseamnă a-l plasa pe Ricoeur în 
paradigme care-i aparţin doar pe jumătate, înseamnă a-l plasa 
pe Ricoeur acolo unde intenţiile noastre ca lectori doresc să-l 
plaseze. Ceea ce se întâmplă este o pulverizare a operei 
ricceuriene. Faptul este aproape normal, întrucât, pe jumătate, 
însuşi Ricoeur este vinovat. Dar dacă dorim să lecturăm atent 
proiectul initial al filosofului francez putem observa o 
evidență marcantă: Ricoeur din Voluntar şi Involuntar (1950) 
este identic cu Ricoeur din Soi Meme comme un Autre (1990). Sá 
dăm aici un exemplu: „tu, nu eşti nimic altceva decât un alt eu 
însumi (s.n)” ne spune Ricoeur in 1950, са in 1990 să afirme 
„501 meme comme un autre sugerează dintru început că sinele unui 
sine implică un altul într-o aşa măsură că acelaşi (sinele sineului 
n.n.) nu poate fi gândit fără celălalt (s.n.) 9. Ceea ce se instituie 
între aceste două relative identități nu sunt decât drumuri 
veşnic ocolitoare, cum ar spune Ricceur, dar numai pentru a 


vorbi, de fapt, despre acelaşi lucru. Tema sinelui în opera 


” Paul Ricoeur, Freedom and Nature, ed.cit., p. 11. 

5 Paul Ricceur, Onself as Another, ed.cit., p. 3. Exemplul pe care tocmai l-am 
folosit poate fi vazut si sub forma unui artificiu. Este evident ca astfel de 
exemple pot fi cu usurinta gasite, ele spun tocmai ceea ce spun. 

ricceurianá este larg dezvoltată şi o mulţime de autori vorbesc 
despre filosofia umanului^ ca temă centrală în gândirea 
filosofului francez. Lucrurile stau, incontestabil, aşa. Însă noi, 
demersul nostru, suntem interesaţi de fundamentul, baza, 
temelia, pe care şi din care o astfel de construcţie a sinelui este 
posibilă. Mai clar, Ricceur încearcă să-şi delimiteze de la bun 
început întregul proiect purtând cu sine atât de deficitarul 
concept de rău. Atât metoda (metodele) cât şi subiectul se 
raportează exclusiv la tema răului (evident, în primul Ricoeur, 
pentru a fi pe deplin onesti din punct de vedere metodologic). 
Hermeneutica fenomenologică nu este nimic altceva decât o 
construcţie în faţa răului, o metodă prin care, spera Ricoeur, va 
putea scrie o nouă ontologie, o ontologie care va integra o 
„filosofie a greşelii distinctă de o teologie a greselii (s.n.)"^. 
Astfel de consideraţii atât de generale nu încearcă decât să 
legitimeze, respectiv să delimiteze propriul nostru demers. 
Spre pildă, în aceeaşi trenă sintetică, Pol Vandevelde subsu- 
mează întregul proiect ricoeureian spunând cá „Ricoeur a 
menţinut mereu trei teme care se îmbină şi dau unitate întregii 
sale opere: convingerea carteziană a rolului unificator pe care-l 
posedă cogito-ul, descoperirea fenomenologică a intentionali- 
tatii, şi, respectiv, importanța hermeneuticii ca mediere 


semiotică şi interpretativă”. Pol Vandevelde este precaut şi 


^ Ne vom întâlni pe parcursul lucrării cu o mulţime de poziţii care susţin 
tema sinelui ca filon ubicuu în opera lui Ricceur. 

^ Paul Ricceur, The Sybolism of evil, Bacon Press, Boston, 1967, p. 309 (italice 
în original). 

46 Pol Vandevelde, Narative and Phenomenon in Paul Кіссеиг, A key to Husserl's 
Ideas I, Marquette University Press, Milwaukee, 1996, p. 7. 

vorbeşte aici despre trăsături metodologice generale, astfel 
încât, filosoful belgian nu încearcă să dea un subiect, cumva 
absolut, pe care toate aceste trei motive s-ar plia. Deşi, în 
ultimă instanță, Pol Vandevelde încearcă să reconstituie între- 
gul demers pur fenomenologic al conceptului de narativitate, 
în primul Ricoeur, dând astfel narativitatii, temă centrală in 
ultimul Ricceur, locul pe care îl merită. Însă celebrul exeget 
ricceurian Domenico Jervolino ne propune să vedem întreaga 
operă a filosofului francez sub semnul Poeticii voinței. „Proiectul 
unei poetici a voinței nu este, nimic mai mult şi nimic mai putin, 
decât o filosofie generală a imaginaţiei creative. (...) Această 
creativitate este o conotaţie (evidentă?) a condiţiei umane, о 
caracteristică a fiinţei umane finite atunci când acţionează şi 
suferă, şi în acţiunea şi suferinţa lor interacţiunea şi compasi- 
unea sunt chemate să inventeze, ceea ce, înseamnă a găsi şi a 
produce, sensul limitelor lor”. Desigur cá Jervolino are aici о 
perspectivă generală, atotcuprinzătoare, mai degrabă o vizi- 
une de ansamblu decât o analiză contextualizată pe o problemă 
specifică. Însă, ceea ce ne reţine atenţia este că filosoful italian 
identifică lucrări precum Metafora vie şi Temp et Recit (toate cele 
trei volume) ca ,prolegomene ale poeticii vointei"^. Lucrul 
acesta nu este puţin în perspectiva analizei noastre. A privi 
întreaga operă” a lui Ricoeur, şi mai cu seamă opera târzie 


drept o dezvoltare, fie ea şi o expunere preliminară, a unui 


47 Domenico Jervolino, The depth and breadth of Paul Riceur's philosophy, in 
Lewis E. Hahn editor, The Philosophy of Paul Riceur, ed.cit., p. 535. 

48 Domenico Jervolino, ed.cit., p. 537. 

4 La acea dată (1990), cea mai recenta lucrare publicată de Ricoeur era Oneself 
as another. 


63 


Hermeneutica si problema răului în filosofia lui Paul Ricoeur 


proiect început în anul 1950 înseamnă a schiţa un sistem atotcu- 
prinzător. Nu insistăm aici asupra temei centrale „imaginaţia 
creativă” (vom reveni asupra acestui aspect), cum o numeşte 
Jervolino, ca factor creativ al fiinţei umane atunci când 
acţionează şi suferă, ci ceea ce ne interesează este că Jervolino 
pune sub seama unei amânări, Poetica voinței, întreaga creaţie 
ricceurianá. O astfel de poziţie dă o însemnătate covarsitoare 
unui proiect niciodată finalizat. Ceea ce se întâmplă este că 
Ricoeur nu mai poate fi rupt, privit în două perspective, 
primul Ricceur, al doilea Ricoeur. Deşi interesul nostru l-ar 
privi numai pe primul Ricceur, aici îi dăm dreptate lui 
Domenico Jervolino (atomizând la rândul nostru o asemenea 
dihotomie) din două motive, altele decât cele identificate de 
filosoful italian şi exclusiv raportate la problema metodei: (1) 
anii '60—70 sunt extrem de interesanti sub perspectiva dezvol- 
tării hermeneuticii fenomenologice însă sunt în totalitate 
tributari anilor '50—'60; (2) dacă ceea ce urmează după anii '70 
nu este decât o dezvoltare firească a primului Ricceur, atunci 
însemnătatea unei analize care porneşte să vadă hermeneutica 
primă, dezvoltările şi subiectul ei nu mai poate fi pusă la 
îndoială. Paradoxul tocmai anunţat poate fi explicat foarte 
simplu: 1 Ricoeur, într-un gest exuberant, îşi anunţă propriul 
program filosofic fără a ţine cont de dificultăţile pe care va 
avea să le înfrunte; 2 odată ajuns în mijlocul problemei care-l 
preocupă renunţă, eşuează, însă păstrează metoda prin care 
problema respectivă s-a vrut a fi explicată; 3 dezvoltările 
ulterioare pe care metoda devenită subiect le va produce va 
păstra, totuşi, în subsidiar problema care produce respectiva 
metodă. 

Fapt este că această Poetică a voinței este dezvoltată în primul 
volum al Filosofiei voinței, astfel încât va trebui să пе ахат 
cercetarea asupra lucrării Voluntar şi Involuntar. Aici vom 
regăsi obscuritatea (obscuritatile) fenomenologica de care vor- 
beste Ihde, precum şi motivele pentru care o asemenea obscu- 
ritate este stipulată. Aici Ricoeur este fără îndoială fenomeno- 
log, care practică o fenomenologie totală, minuțioasă, precisă, 
exhaustivă, vizând mereu, intentional, voința umană. Aici nu 
este vorba despre hermeneutică, nu avem de a face cu cercuri 
hermeneutice, cu suduri ontologice (între explicaţie şi înţelegere) 
cu distantare hermeneutică, cu acțiune hermeneutică, cu, identitatea 
narativă, cu, într-un cuvânt hermeneutică fenomenologică. Şi 
totuşi, tot aici, vom putea regăsi toate aceste motive (într-o 
formă născândă) cât şi glisarea (sau dacă vrem breşa) din 
fenomenologie într-o altă metodă, pe care, momentan, din 


multiple motive, ne vom abtine să o numim. 


5. Delimitarea problemei 


O singură întrebare marchează lucrarea de fata: care este 
relaţia dintre hermeneutică şi rău? Această întrebare comportă, 
la rândul său, două coordonate: este răul subiectul hermeneu- 
ticii, sau, dimpotrivă, răul determină într-un fel anume 
hermeneutica? 

În studiul ,,Hermeneutica simbolurilor şi reflectia filosofică (1I)" 
Ricoeur riscă un soi de definiţie neclară, ambiguă şi neîncheiată, 
asupra răului şi a hermeneuticii, deschizând calea unor 
interpretări dintre cele mai diverse. Mai mult, fragmentul pe 

care urmează să-l analizăm aduce în discuţie o secvenţă foarte 
largă din opera sa. Am spune că putem regăsi într-un singur 
fragment filonul viu al gândirii riceeuriene™. 

„Pentru moment, considerăm că simbolismul răului este doar 
reversul simbolismului religios. Vom vedea însă (...) că hermeneutica 
răului nu este o provincie indiferentă, ci una foarte semnificativă, 
poate locul de naştere a problemei hermeneutice (s.n.)”?!. 

În primul rând neclaritatea acestui fragment deschide o 
problemă de înțelegere. De ce simbolismul răului poate fi 
considerat drept partea ascunsă, mascată, îndosită, deci 
reversul simbolismului religios? La această întrebare Ricoeur 
pune faţă în faţa răul şi mântuirea, adică socoteşte mântuirea 
drept răspunsul posibil în faţa răului. Atâta vreme cât răul 


50 Ruptura unei secvenţe dintr-o operă, considerată ca fiind element central 
al operei respective, nu face decât să limiteze, respectiv încadreze, opera în 
discuţie. Lucrarea noastră operează o scindare în opera lui Ricceur 
urmărind o secvenţă relativ restrânsă care porneste de la Voluntar şi 
Involuntar (1950) şi se încheie odată cu Conflictul interpretărilor (1969). De 
altfel, aici, răul apare ca subiect exponential .Textele de după această 
perioadă vor fi desigur folosite însă numai ca ghidaj exterior. Spre 
exemplul De la text la acțiune (1986) care adună textele publicate de Ricoeur 
începând cu ani 70 rămân instructive pentru clarificările pe care însuşi 
Ricceur le aduce propriei sale opere. În acelaşi timp o lucrare precum 
Onself as another (1990) poate fi privită, dincolo de intenţia ei primă, aceea 
de a crea o ontologie a acţiunii, şi ca ráspunsuri/clarificári pe care Ricoeur 
şi le aduce sieşi. O ultimă precizare, La şcoala fenomenologiei (1986) adună 
texte care sunt vitale pentru analiza noastră, anume perioada 1950-1960. 
Astfel, în linii mari secvenţa este următoarea: Voluntar şi Involuntar (1950), 
Istorie şi adevăr (1952), Omul failibil (1960), Simbolica răului (1960), Eseu 
asupra lui Freud (1965), Conflictul interpretărilor (1969). 

5! Paul Ricoeur, Hermeneutica simbolurilor si reflectia filosofică (II) (1961) în 
Conflictul interpretărilor (eseuri de hermeneutică), traducerea de Horia Lazăr, 
Ed. Echinox, Cluj, 1999, p. 290. 

există, trebuie să existe un ceva (simbolismul mântuirii) care 
să-i dea o soluţie, un răspuns. Desigur, ne spune Ricceur, 
filosoful nu poate decât să constate existenţa unei astfel de 
soluţii, reflectând doar „asupra semnificației acestor simboluri 
ca reprezentări ale Sfârşitului Răului” fără să ia în seamă 
posibile reflecţii asupra Evangheliei, conform căreia figurile se 
„împlinesc în evenimentul christic”. Însă, stabilind cu precizie 
locul şi folosul filosofului, distanţa dintre mântuire şi rău nu 
este anulată ci, dimpotrivă, este potentata. Dacă simbolismul 
răului funcţionează doar ca revers al mântuirii reflectia nu 
poate scăpa de evenimentul cristic care cumva trebuie integrat. 
A reflecta doar asupra semnificației Sfârşitului Răului presu- 
pune implicit a reflecta asupra Mântuirii. Mântuirea poate să 
funcţioneze doar ca o variantă culturală în registrul foarte larg 
al mitologiilor care vorbesc despre un început respectiv despre 
un sfârşit al răului şi din acest punct de vedere orice critică 
devine arbitrară. Însă tocmai datorită acestui fapt nu vedem 
necesitatea refuzarii reflectiei asupra proclamării Evangheliei pe 
câtă vreme reflecţia asupra semnificației sfârşitului răului (ca 
eveniment al Evangheliei!) poate să ne ostenească gândirea. În 
alte cuvinte, distanţa pe care Ricceur o impune filosofului este 
una arbitrară care izvorăşte din alte motive decât pur filosofice. 
În al doilea rând, ambiguitatea acestui fragment este dată 
de faptul că Ricoeur creează o schimbare de raport. Hermene- 
utica nu mai este considerată drept o metodă (fie ea şi funda- 
mentală precum o practică Ricoeur) necesară desluşirii răului ci, 
dimpotrivă, răul devine locul de naştere al hermeneuticii. Astfel 
simbolismul răului devine începutul hermeneuticii iar relaţia 


dintre cele două devine una de identitate. Nu mai marcăm 

reflectia asupra răului prin metoda hermeneutică, ci problema 
hermeneutică ia naştere în contact cu problema răului. O astfel 
de perspectivă ar trebui să modifice aproape integral teoriile 
cu privire atât la ceea ce înțelegem prin hermeneutică cât şi la 
ceea ce înţelegem prin rău. Ar fi vorba (sau cel puţin ar fi 
trebuit!) despre o răsturnare copernicană în teoriile hermeneu- 
tice moderne. 

În sfârşit, în al treilea rând, acest fragment rămâne neînche- 
iat, sau, cu alte cuvinte, Ricoeur nu-şi respectă promisiunea de 
a ne arăta cum anume hermeneutica răului este locul de naştere 
al problemei hermeneutice în general. Putem considera că este 
vorba de un puzzle şi poate că tocmai aceasta era intenţia lui 
Ricoeur. Însă faptul ca atare rămâne, nu există nicio explicaţie 
pe care însuşi Ricoeur s-o formuleze şi care să răspundă acestei 
problematici. Poate că un răspuns în faţa acestei probleme se 
poate construi având în vizor întreg ansamblul operei ricceuri- 
ene încercând în fiecare text hermeneutica şi răul împreună. 

Două precizări metodologice se impun. Mai întâi, ideea de 
la care pornim este relativ târzie faţă de primele încercări 
hermeneutice. Ea apare în Conflictul interpretărilor în articolul 
Hermeneutica Răului, articol scris în 1968. La acea dată Ricoeur 
îşi încheiase atât triplul proiect al Filosofiei voinței (1960) cât şi 
Eseu asupra lui Freud (1965). Din acest motiv, analiza noastră 
este sincronicá şi nu diacronică, adică preia o astfel de 
propoziţie ca fiind aplicabilă întregului demers, pe câtă vreme 
de fapt ar fi trebuit să vorbim despre o evoluţie a gândirii 
ricceuriene si nu despre o statică. Astfel, interpretarea noastră 
forţează uneori, poate nepermis de mult, sensul iniţial produs 
de Ricoeur. Să exemplificăm. „Hermeneutica răului nu este o 

provincie indiferentă, ci locul de naştere al hermeneuticii” nu 
este nimic mai mult decât o continuare a capitolului Recursul 
simbolului la reflecţie din Interpretare asupra lui Freud care nu 
este nimic altceva decât o continuare a ultimului capitol din 
Simbolica Răului, Simbolul dă de gândit. S-ar fi impus astfel o 
perspectivă diacronică, evolutivă, în a determina relaţia dintre 
hermeneutică şi rău, în schimb noi am preferat o perspectivă 
sincronică care vede deja în primul pas al analizei ricceuriene 
rezultatele spectaculoase pe care le deschide ultimul pas. 

A doua precizare metodologică ţine mai degrabă de 
registrul intentiilor mărturisite. Măsura în care Ricceur poate fi 
considerat un filosof creştin, un filosof al restaurării sensului 
împotriva mascării sensului, ca să preluăm aici o formulă dragă 
filosofului francez, nu credem că-i anulează demersul?. 


Poziţia noastră este una circumspectă atât la nivelul declarati- 


52 O astfel de precizare metodologică este necesară din două motive. Pe de o 
parte, însuşi Ricoeur o consideră importantă, pe de altă parte, atâta vreme 
cât subiectul în discuţie este şi răul devine dificil, dacă nu imposibil, să 
eludăm o astfel de precizare. Să dăm un exemplu: „ca auditor al predicii 
creştine, cred că vorbirea poate schimba „inima”, adică centrul de unde 
izbucnesc preferințele noastre şi luările noastre de poziţie”. Ricoeur, Adevăr 
şi Istorie, Ed. Anastasia, 1996, traducerea de Elisabeta Niculescu, p. 15. 
Ricoeur, conştient de dificultăţile unei asemenea mărturisiri va tine, mult 
mai târziu, să precizeze: „ar trebui să se observe că ascetismul 
argumentării care marchează, cred, toate lucrările mele filosofice, conduc 
către un tip de filosofie din care menţionarea efectivă a lui Dumnezeu este 
absentă şi în care întrebarea privitoare la Dumnezeu, ca întrebare filosofică, 
rămâne în ea însăşi într-o suspensie care ar putea fi numită agnostică” 
(Ricoeur, Onself as Another, The University of Chicago Press, 1992, p. 24), în 
fine, „dacă îmi apăr lucrările mele filosofice împotriva acuzatiei de 
criptoteologie, mă abtin, cu egală măsură, de a-i atribui credinţei biblice o 
funcţie criptofilosofică” (Onself as Another, ed.cit., idem.). 

ilor de credinţă, pe care însuşi Ricceur le mărturiseşte, cât şi la 
nivelul acuzațiilor care i se pot aduce tocmai datorită acestor 
declaraţii mărturisite. Problema degajată de aceste mărturisiri 
stă pe calapodul unor construcţii magistrale şi nu poate fi 
privită drept o simplă declaraţie. Fascinanta construcţie a 
conştiinţei în raport cu simbolurile răului, relaţia dintre 
hermeneutică şi simbol, relaţia dintre hermeneutică şi sine, 
sunt infinit mai bogate, cred, şi din acest motiv de neeludat 
sub auspiciile unui gând care-şi mărturiseşte intimitatea 
credinţei sale prin dictonul „dorim să fim apelati din nou”. 
Trebuie însă să precizăm că demersul de faţă este străin de 
o cercetare arheologică (şi uneori manieristă) care ar încerca să 
justifice vreun concept renumit, identitate narativă spre exemplu, 
apelând la sursele primare ale operei ricceuriene. Nu căutăm 
resursele originare ale operei târzii ale lui Ricoeur. Un asemenea 
demers, posibil şi relativ uşor de făcut, nu intră în intenţiile 
mele. Ceea ce mă interesează este să redau cât mai onest şi mai 
exact cu putinţă metoda (metodele) prin care Ricceur 
manipulează un concept atât de dificil precum cel de rău. Din 
acest motiv demersul meu nu este unul original, care cumva ar 
fi găsit, în sfârşit, cheia adecvată în a-l înțelege pe Ricoeur. 


Dimpotrivă, lucrarea de faţă nu face decât să arate vizibilul. 


70 


Bibliografie 


Ricceur, Paul, A key to Husserl's Ideas I, Marquette University Press, 
Milwaukee, 1996 


Ricceur, Paul, Conflict of Interpretation. Essays in Hermeneutics, 
Northwestern University Press, 1974 


Ricoeur, Paul, Cum să înțelegem Biblia, traducerea de Maria Carpov, 
Iaşi, Polirom, 2002 


Ricoeur, Paul, Despre interpretare : eseu asupra lui Freud, traducere de 
Magdalena Popescu şi Valentin Protopopescu. Bucureşti, Editura 
Trei, 1998 


Ricoeur, Paul, Despre traducere, traducere şi studiu introductiv de 
Magda Jean Renaud, postfață de Domenico Jervolino, Iasi, 
Polirom, 2005 


Ricoeur, Paul, Eseuri de hermeneutică. Vol. 1: Conflictul interpretărilor, 
traducere şi postfață de Horia Lazăr. Cluj, Echinox, 1999 


Ricoeur, Paul, Eseuri de hermeneutică. Vol. 2: De la text la acțiune, 
traducere şi postfață de Ion Pop. Cluj, Echinox, 1999 


Ricceur, Paul, Fallible Man, New York, Fordham University Press, 1986 
Ricceur, Paul, Fenomenologie şi teologie, Ed.Polirom, Iasi, 1996 


Ricoeur, Paul, Figuring the sacred. Religion, Narrative and Imagination. 
Fortress Press, Minneapolis, 1995 


Ricoeur, Paul, Freedom and Nature, Northwestern University Press, 2007 


251 


Hermeneutica si problema răului în filosofia lui Paul Ricoeur 


Ricoeur, Paul, Hermeneutics & the Human Sciences, John B. Thompson 
(ed.), Cambridge University Press, 2007 


Ricoeur, Paul, Istorie şi adevăr, traducere şi prefaţă de Elisabeta 
Niculescu. Bucureşti, Anastasia, 1996 


Ricceur, Paul, La şcoala fenomenologiei, traducere din limba franceză de 
Alina-Daniela Marinescu şi Paul Marinescu, Bucureşti, Humanitas, 
2007 


Ricoeur, Paul, Memoria, istoria, uitarea, traducere de Ше Gyurcsik şi 
Margareta Gyurcsik, Timisoara, Amarcord, 2001 


Ricoeur, Paul, Metafora vie, traducere şi cuvânt înainte de Irina 
Mavrodin, Bucuresti, Univers, 1984 


Ricceur, Paul, Onself as Another, Chicago, The University of Chicago 
Press, 1992 


Ricoeur, Paul, Răul. O sfidare a filosofiei si a teologiei, traducere din 
limba franceza de Bogdan Ghiu, cuvant-inainte de Pierre Gisel, 
Bucuresti, Art, 2008 


Ricoeur, Paul, Soi-méme comme un autre, Paris, Edition du Seuil, 1990 
Ricoeur, Paul, Temps et récit. Tome I, Paris, Editions du Seuil, 1983 
Ricoeur, Paul, Temps et récit. Tome II, Paris, Editions du Seuil, 1983 
Ricoeur, Paul, Temps et récit. Tome III, Paris, Editions du Seuil, 1983 


Ricoeur, Paul, The Cours of Recognition, Harvard University Press, 
London, 2005 

Ricceur, Paul, The Sybolism of Evil, Bacon Press, Boston, 1967 

Ricoeur, Paul, Ce qui me préoccupe depuis trente ans, Esprit, nr.8-9, 
August-Septembre, 1986 

Ricoeur, Paul, Experientá şi limbaj în discursul religios, in Jean-Louis 
Chretien, Michel Henry, Jan-Luc Marion, Paul Ricoeur, Fenomeno- 
logie si teologie, traducerea de Nicolae Ionel, Iasi, Ed. Polirom, 
1996, pp.13-36 


Ricoeur, Paul, Intellectual Autobiography, Hahn, Lewis Edwin (ed.), 
The Philosophy of Paul Riceeur, Open Court, 1995, pp 3-53. 


252 


Bibliografie 


Atkins, Kim, Mackenzie, Catrion (eds.). Practical Identity and narrative 
agency, Routledge, New York, 2008 


Bleicher, Josef, Hermeneutics as Method, Philosophy and Critique, 
Routledge, London, 1990 


Bourgeois, Patrick L, Extension of Riceur's hermeneutic, The Hague, 
Martinus Nijhoff, 1975 


Bourgeois, Patrick L, Frank Schalow, Traces of understanding: A profile 
of heidegger's and Riceeur’s hermeneutics, Ed. Rodopi, Amsterdam, 
1990 


Cassirer, Ernst, Eseu despre om. O introducere în filosofia culturii umane, 
Ed. Humanitas, Bucureşti, 1994 


Codoban, Aurel, „Filosofia ca gnozá: problema răului”, Cornelui Mircea, 
Robert Lazu (ed.), Orizontul sacrului, Polirom, laşi, 1998 


Codoban, Aurel, „Răul ca limită a interpretării”, în Ștefan Afloroaei 
(ed.), Limitele interpretării, Editura Fundaţiei AXIS, Iasi, 2001 


Codoban, Aurel, Semn şi interpretare. O introducere postmodernă in 
semiologie şi hermeneutică, Dacia, Cluj-Napoca, 2001 


Dosse, Francois, Paul Ricour. Les sens d’ une vie, Paris, La Découverte, 
1997 


Dauenhauer, Bernard, The promise and risk of politics, Rowman & 
Lttiefild, Maryland, 1998 


David Wood (еа.), On Paul Ricour. Narrative and Interpretation, 
Routledge, London, 1991 


Saussure, Ferdinand, Curs de lingvistică generală, Ed. Polirom, laşi, 1998 


Dicenso, James, Hermeneutics and the disclosure of truth. A study in the 
Work of Heidegger, Gadamer, and Riceur, University Press of 
Virginia, Charlottesville, 1990 


Dilthey, W, Esenta filosofiei, Ed Humanitas, Bucuresti, 2001 


Durand, Gilbert, Aventurile imaginii. Imaginatia simbolică. Imaginarul, 
Ed. Nemira, Bucureşti, 1999 


Durand, Gilbert, Structurile antropologice ale imaginarului, Ed. Univers, 
Bucureşti, 1987 


253 


Hermeneutica si problema răului în filosofia lui Paul Ricoeur 


Eco, Umberto, O teorie a semioticii, Ed. Meridiane, Bucureşti, 2003 


Eliade, Mircea, Imagini şi simboluri. Eseu despre simbolismul magico- 
religios, Ed. Humanitas, Bucureşti, 1994 


Gadamer, H.-G, Adevăr şi metodă, Bucureşti, Teora, 2000 


Grondin, Jean, Introduction to philosophical hermeneutics, Yale 
University Press, 1994 


Grondin, Jean, L’horizon herméneutique de la pensée contemporain, J 
Verin, Sorbonne, 1994 


Hahn, Lewis Е. (ed.), The Philosophy of Paul Riceur, Chicago, Open 
Court, 1995 


Heidegger, Martin, Fiinţă si Timp, Ed. Humanitas, Bucuresti, 2006 
Husserl, Edmund, Conferinte pariziene, Ed. Paideia, Bucuresti, 1999 


Husserl, Edmund, Criza umanitatii europene si filosofia, traducerea de 
Alexandru Boboc, Ed. Paideia, Bucuresti, 2003 


Husserl, Edmund, Meditatii carteziente, traducerea de Aurelian 
Craiutu, Ed. Humanitas, Bucuresti, 1994 


Ihde, Don, Hermeneutic Phenomenology. The philosophy of Paul Ricaur, 
Cuvânt înainte de Paul Ricceur, Northwestern University Press, 
Evanston, 1971 


Jervolino, Domenico, The Cogito and Hermeneutics. The Question of the 
Subject in Riceur, Kluwer Academic Publishers, 1990 


Kant, Immanuel, Despre religie, Ed. Agora, Bucuresti 1977 


Kant, Immanuel, Religia in limitele ratiunti pure, Ed. Humanitas, Buc, 
2004 


Kaplan, David M., Riceur's Critical Theory, State University of New 
York Press, 2003 


Karl, Simms, Paul Riceur, New York, Routledge, 2003 


Kearney, Richard (ed.), Paul Riceur.The hermeneutics of action, Sage 
Publication, London, 1996 


Kearney, Richard, Greisch, Jean, (eds.), Paul Riceur. Les métamorphoses 
de la raison herméneutique, Cerf, Paris, 1991 


254 


Bibliografie 


Kearney, Richard, On Paul Riceur. The Owl of Minerva, Ashgate 
Publishing Company, England, 2005 

Levi-Strauss, Claude, Antropologia structurală, Ed. Politică, Bucuresti, 
1978. 

Merleau-Ponty, Maurice, Fenomenologia Perceptiei, traducerea de Ilies 
Campeanu si Georgiana Vatajelu, Ed. Aion, Oradea, 1999 

Mongin, Olivier, Paul Ricour, Paris, Seuil, 1994 

Neiman, Susan, Evil in modern thought. An alternative history of 
philosophy, Princeton University Press, 2002 


Palmer, Richard, Hermeneutics: Interpretation Theory in Schleiermacher, 
Dilthey, Heidegger and Gadamer, Evanston, Northwestern University 
Press, 1969 


Pellauer, David, Riceur. A guide for the Perplexed, London, New York, 
Continuum, 2007 

Philibert, Michel, Paul Riceur ou la liberte selon l'esperance, Paris, 
Seghers, 1971 

Reagan, Charles E., Paul Riceur. His life and his work, Chicago, The 
University of Chicago Press, 1996 

Risser, James, Hermeneutics and the Voice of the Other, State University 
Of New York Press, 1997 

S.H. Clark, Paul Riceur, Routledge, London, 1990 

Schleiermacher, Friedrich, Hermeneutica, Ed. Polirom, Iasi, 2001 

Simms, Karl, Paul Riceur, Routledge, New York, 2003 

Thompson, John B., Critical Hermeneutics. A study in the thought of 
Paul Riceur and Jurgen Habermas, Cambridge University Press, 
Cambridge, 1981 

Todorov, Tzvetan, Teorii ale simbolului, Ed. Univers, Bucuresti, 1983 

Van Leeuwen, Theodoor Marius, The Surplus of Meaning. Ontology 
and Eschatology in the Philosophy of Paul Riceur, Rodopi B.V., 
Amsterdam, 1981 

Vansina, Frans D., Paul Riceur: Bibliography (1935-2000), Leuven 
University Press, 2000 


255 


Hermeneutica si problema răului în filosofia lui Paul Ricoeur 


Venema, Henry Isaac, Identifying Selfhood. Imagination, Narrative and 
Hermeneutics in the Thought of Paul Riceur, State University of 
New York Press, 2000 


Wall, John, Moral Creativity. Paul Ricæur and the Poetics of Possibility, 
Oxford, 2005 
Grondin, Jean, ,, Turnura fenomenologica a hermeneuticii după Heidegger, 


Gadamer şi Ricozur”, Vox Philosophia,Volumul І, nr 2/2009, pp. 126- 
144. 


Bourgeois, Patrick L., ,Riceur in Postmodern Dialog”, International 
Philosophical Quarterly, v. 41, no. 4, pp. 421-438. 


Muldon, Mark S., „Reading, Imagination: A Ricceurian Response”, 
International Philosophical Quarterly, v. 40 no. 1, pp. 69-83. 


256 


| ROMANIA 


